OpenLLM-France/wikimedia huggingface dataset:
# Azueira

Azueira Mafra udalerriaren edo concelhoaren freguesia da, Portugalen. 15,06 km²ko zabalera du eta 2 877 biztanle 2001n. Biztanle dentsitatea 191,1 hab/km²koa da. 1820 eta 1855 artean udalerriaren egoitza izan zen. 1849an 11.429 biztanle zituen. 2001ean villa kategoria berreskuratu zuen.

## Kanpo estekak

* Datuak: Q794253
* Multimedia: Azueira / Q794253
# Azucena Rodríguez

Azucena Rodríguez (Madril, Espainia, 1955) zinema-zuzendaria eta gidoilaria da. Atlas de geografía humana (2007), Entre rojas (1995) eta Cuéntame cómo pasó (2001) lanetan parte hartzeagatik ezaguna.

## Biografia

Historiako lizentziaduna, gidoilari, zuzendaritzako laguntzaile gisa hasi zen zineman. 1995ean, egin zuen lehen film luzea, Entre rojas (1995). Filmografia nabarmena du zuzendari lanean: "Giza geografiaren atlasa" (2007); "Puede ser divertido" (1995) "Entre rojas" (1995), "Su primer baile" (1990) .
Almudena Grandes idazle eta zutabegilea izan zuen lagun Izquierda Abierta partidan Kultura Kritikoaren arloko koordinatzailetzan.

### Bizitza pertsonala

Senarra Francisco Villar Castejón (La puerta de Alcalá kantaren konpositorea) da eta María Villar OT 2018ko lehiakidea alaba.

## Filmografia
### Zuzendari-lana

* 2013: Cuéntame cómo pasó (14ª temporada)
* 2007: Atlas de Geografía Humana
* 1999: Condenadas a entenderse (TV)
* 1995: Puede ser divertido/ Entre rojas

### Gidoilari-lana

* 2007: Atlas de Geografía Humana
* 1995: Entre rojas
* 1994: El detective y la muerte, Gonzalo Suárezena
* 1991: Don Juan en los infiernos

## Sariak

* Malagako Zinemaldia Giza geografiako Atlasen Sail Ofiziala
* Cinespaña Toulouse jaialdia: Aktorerik onena Giza Geografiako Atlasen eskutik; Aipamen berezia Giza Geografiako Atlasengatik

## Erreferentziak

* ↑ Azucena Rodríguez. IMDb.
* ↑ Azucena Rodríguez. FILMIN.
* ↑ Izquierda Abierta se constituye como movimiento político paritario, horizontal y participativo.. Izquierda Abierta 20 de octubre de 2012.
* ↑ Azucena Rodríguez. decine21.

## Kanpo estekak

* Datuak: Q47067687
# Azuchi-Momoyama Aroa

* Japoniako historia
* Jōmon Aroa (K. a. X. mendea-K. a. 300)
* Yayoi Aroa (K. a. 300-K. o. 250)
* Kofun Aroa (250-538)
* Asuka Aroa (538-710)
* Nara Aroa (710-794)
* Heian Aroa (794-1185)
* Kamakura Aroa (1185-1333)
* Kenmu Berrezartzea
* Muromachi Aroa (1336-1573)
* Nanboku-chō
* Sengoku (1478-1605)
* Azuchi–Momoyama Aroa (1568–1603)
* Nanban
* Edo Aroa (1603-1868)
* Bakumatsu
* Meiji Aroa (1868-1912)
* Meiji Berrezartzea
* Taishō Aroa (1912-1926)
* Shōwa Aroa (1926-1989)
* Heisei Aroa (1989-2019)
* Reiwa Aroa (2019-egun)
Azuchi-Momoyama Aroa (japonieraz: 安土桃山時代, azuchi momoyama) Japoniako historiaren aroa da, 1568tik 1603 arte hedatzen dena.
Azuchi-Momoyama Aroa, Sengoku Aroa amaitzean hasi zen, eta Tokugawa shogunerriaren bateratze politikak aurrera eraman eta Edo Aroa hasten zenean amaitu zen. Garai hau 1568tik 1603ra arte luzatu zen, gutxi gorabehera, Oda Nobunagaren eta bere oinordeko Toyotomi Hideyoshiren agintaldiarekin batera. Garaiak Nobunagaren gaztelutik- Azuchi gaztelua- eta Hideyoshiren gaztelutik- Fushimi-Momoyama gaztelua- hartu zuen bere izena.
Azuchi-Momoyama Aroa, Nobunaga 1568an Kyoton sartu zenean hasi zen, bere armada, hiriburu inperialera eraman zuenean. Ashikaga Yoshiaki, Ashikaga shogunerriko hamabosgarren eta azken shoguna, txotxongilo bat izan zen Tokugawa Ieyasu boterera iritsi zen arte, 1600. urtean Sekigaharako guduan Toyotomi klanaren laguntzarekin irabazi ondoren. Kanpo politikan, aroko gertakari nabarmenena Koreako inbasioa izan zen.

## Erreferentziak

* ↑ Sakaiya, Taichi. (1995). ¿Qué es Japón? Contradicciones y transformaciones. Andrés Bello, 324 or. ISBN 9-56131-347-2..

## Kanpo estekak

* Datuak: Q319531
* Multimedia: Azuchi-Momoyama period / Q319531
# Azukizakako gudua (1564)

Azukizakako gudua (japonieraz: 小豆坂の戦い, Azukizaka no tatakai) 1564an gertatu zen, Tokugawa Ieyasuk samurai gobernuaren aurka zeuden monjeek osatutako sekta bat zen Ikkō-ikkien geroz eta mehatxu handiagoaren aurka borrokatu zuenean. Ikkiak samuraiz, monjeez eta nekazariz osatuta zeuden, horietako asko Tokugawa klanekoak zirelarik.
Guduak aurrera egiten zuen bitartean, samurairen batzuk alderdiz aldatu ziren, tokugawatarrekin zuten betebeharra Ikkiekiko euren leialtasuna baino indartsuagoa zela erabakiz, eta, ondorioz, Ieyasu garaipena lortzeko gai izan zen.

## Ikus, gainera

* Azukizakako gudua (1542)

## Kanpo estekak

* Datuak: Q2762407
# Atotonilco el Alto (udalerria)

Atotonilco el Alto Mexikoko udalerri bat da. Jalisco estatuan kokatua dago. 2010ean 57.717 biztanle zituen 510,97 km²ko azaleran. Herriburua [[Atotonilco el Alto (Atotonilco el Alto)|Atotonilco el Alto]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q2702220
* Multimedia: Atotonilco el Alto Municipality / Q2702220
# Atos

Atos aholkularitza teknologikoko zerbitzuen Frantziako enpresa da. Taldea 1988an sortu zen eta mundu osoan lan egiten du. Atos, Atos-Syntel, Atos Consulting, Atos Healthcare, Atos Worldgrid, Bull, Canopy, Unify eta Worldline markak ditu.

## Kanpo estekak

* Datuak: Q757689
* Multimedia: Atos SE / Q757689
# Atotoztli II

Atotoztli (náhuatl: "ur-txoria") edo Huitzilxochtzin (Mexiko, 1410) Moctezuma I enperadore aztekaren legezko alaba bakarra, eta, seguru asko, erregina bakarra ere bai.

## Biografia

Mexikoko printzeen geneologiaren arabera, Atotoztli eta bere aita Moctezuma I.a, azpian duten lerro beltz baten bidez lotuta daude, eta horrek haren alaba zuzena dela adierazten du. Era berean, Atotoztlik Cihuapilli legenda du, náhuatlen "andrea edo printzesa" esan nahi duena.
Atotoztl bere lehengusuarekin ezkondu zen, Tezozómoc, bere osaba TlatoaniItzcóatl-en semea, enperdore zan ziren hiru seme izan zituzten Axayácatl, Tizoc eta Ahuizotl.
Moctezuma I.a hil ondoren izan zuen paperari buruzko bi ikuspuntu daude. Iturri batzuek diote Mexikoko inperioko lehen emakume agintaria izan zela. Bestalde, Ramírezen Kodizen eta Anales de Tula delakoaren arabera, aitarekin batera gobernaria izan zela eta hura hil zenean, gobernatzen jarraitu zuela ezartzen da. Hala ere, emakumea eta agintaria izateak inkongruentzia bat zirudien; horregatik, ez zen sartu azteken erregistroetan.
1469 eta 1481 artean gobernatu zuela uste da. Beraz, Axayácatl semeak (seigarren tlatoana) baino lehenago gobernatu zuen. Beraz, Atotoztli funtsezkoa izan zen Tolteca-Mexiko dinastia kontserbatzeko eta birsortzeko.

## Erreferentziak

* ↑ «Atotoztli» pueblosoriginarios.com.
* 1 2 Aguilar, Enrique; Romo, Filiberto. (2011). «Atotoztli: reina azteca y personaje clave para la regeneración del linaje de la dinastía tolteca-mexica» Diacronías revista de divulgación histórica (7): 47-58..
* ↑ (Gaztelaniaz) Gillespie, Susan D.. (1993). Los reyes aztecas: la construcción del gobierno en la historia mexica. Siglo XXI ISBN 978-968-23-1874-0. (Noiz kontsultatua: 2022-08-10).
* ↑ (Gaztelaniaz) «La desconocida historia de Atotoztli, la primera (y única) gobernante de México» BBC News Mundo (Noiz kontsultatua: 2022-08-10).
* ↑ Motolinia, Fray Toribio de Benavente (1978). Historia de los Indios de la Nueva España. Porrúa.. .
* ↑ López de Gómara, Francisco (2003). La conquista de México. Dastin.. .
* ↑ Indígenas, INPI | Instituto Nacional de los Pueblos. «“Atotoztli” la tlatoani mexica no reconocida.» gob.mx.

## Kanpo estekak

* Datuak: Q2869609
# Atorbastatina

Atorbastatina edo IUPAC-en nomenklaturaren arabera azido (3''R'',5''R'')-7-[2-(4-fluorofenil)-3-fenil-4-(fenilkarbamoil)-5-propan-2-ilpirrol-1-il]-3,5-dihidroxiheptanoikoa botika moduan usatzen den konposatu organikoa da C$_{33}$H$_{35}$FN$_2$O formula duena.
Estatinen familiako botika bat da, odoleko kolesterol-maila jaisteko eta gaixotasun kardiobaskularrak prebenitzeko erabiltzen dena. Horrez gain, plakak egonkortu eta enbolia prebenitzen du, hanturaren aurkako mekanismoen bidez. Garrantzi handia du, kolesterola arrisku kardiobaskularreko faktoretzat hartzen baita. Kontuan izan behar dugu kolesterola funtsezkoa dela bizitzarako, eta kolesterolaren sintesia farmakologikoki edo dieten bidez murrizteak fisiopatologiak sor ditzakeela.
Beste estatina batzuek ez bezala (sinbastatina eta prabastatina, esaterako), atorbastanina konposatu guztiz sintetikoa da eta Bruce Roth-ek sintetizatu zuen lehen aldiz 1985ean Parke-Davis Warner-Lambert Company (orain Pfizer) enpresan lanean ari zenean. Enpresaren patentea 2011ko azaroaren 30ean bukatu zen eta 2012z gero hamaika enpresek sintetizatzen dute atorbastanina generikoa, tartean, Uharte-Iruñeko Laboratorios Cinfa SA enpresak.
Albo-ondorio arruntek artikulazioetako mina, beherakoa, urdaileko mina, goragalea eta muskuluetako mina izaten dituzte. Albo-ondorio larriak errabdomiolisia, gibeleko arazoak eta diabetesa izan litezke. Haurdunaldian erabiltzeak fetua kalte dezake.

## Erabilera

Atorbastatinaren erabilera nagusiak dislipidemiaren, odolean lipido gehiegi izatea, tratamendua eta gaixotasun kardiobaskularra prebentzioa dira. Gaixotasun kardiobaskularren kasuan prebentzioa bi mailatan egiten da. Batetik, arrisku-faktoreak hala nola, tabakismoa, azukrea odolean, odol-presio altua edo bihotzekoen familia aurrekariak dituztenengan eritasuna agertu aurretik baliatzen da eta, bigarrenik, arazoa jada duten pertsonengan.

## Albo-ondorioak

Saio klinikoetan ikusi izan da atorbastatina hartzen duten pertsonen % 1-10k bitartean albo-ondorio hauek izan ditzaketela:
* Artikulazioetako mina
* Gorotz bigunak
* Indigestioa
* Muskuluetako mina
* Goragalea
* Hipergluzemia

## Erreferentziak

* 1 2 (Gaztelaniaz) «Atorvastatina: MedlinePlus medicinas» medlineplus.gov (Noiz kontsultatua: 2021-07-31).
* 1 2 (Gaztelaniaz) «Cinfa: El laboratorio farmacéutico más presente en hogares españoles» Cinfa (Noiz kontsultatua: 2021-07-31).
* ↑ «.:: CIMA ::. Resultados de la búsqueda de medicamentos» cima.aemps.es (Noiz kontsultatua: 2021-07-31).
* ↑ (Ingelesez) Abelovska, Jana. «Atorvastatin Tablets» click.pharmacy (Noiz kontsultatua: 2024-07-05).
* ↑ doi:10.1093/qjmed/hcq165. PMID 20934984..

## Kanpo estekak

* Datuak: Q668093
* Multimedia: Atorvastatin / Q668093
# Atotonilco de Tula (udalerria)

Atotonilco de Tula Mexikoko udalerri bat da. Hidalgo estatuan kokatua dago. 2010ean 31.078 biztanle zituen 121,09 km²ko azaleran. Herriburua [[Atotonilco de Tula (Atotonilco de Tula)|Atotonilco de Tula]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q29043564
* Multimedia: Atotonilco de Tula Municipality / Q29043564
# Atotonilco el Grande (udalerria)

Atotonilco el Grande Mexikoko udalerri bat da. Hidalgo estatuan kokatua dago. 2010ean 26.940 biztanle zituen 453,94 km²ko azaleran. Herriburua [[Atotonilco el Grande (Atotonilco el Grande)|Atotonilco el Grande]] da.

## Erreferentziak

* ↑ Superficie continental. Mexiko: Instituto Nacional de Estadística y Geografía.
* ↑ Población total. Mexiko: Instituto Nacional de Estadística y Geografía.

## Kanpo estekak

* Datuak: Q20241220
* Multimedia: Atotonilco el Grande Municipality / Q20241220
# Ballyrory (Derry konderria)

Ballyrory (irlanderaz: Baile-Rudhraighe) Ipar Irlandako udalerri bat da, Derry konderrian dagoena. 2011ko erroldaren arabera 68 biztanle zituen.

## Kanpo estekak

* Datuak: Q20713483
* Multimedia: Ballyrory / Q20713483
# Ballyshannon

Ballyshannon (irlanderaz Béal Átha Seanaidh), Irlandako ipar-mendebaldean dagoen Donegalgo konderriaren hegoaldean kokatzen den udalerri bat da. Erne aintziraren ertzean dago eta Erne ibaia bertan itsasoratzen da. Ipar Irlandako eta Leitrim konderriaren mugatik oso hurbil kokatzen da. Irlanda osoko udalerririk zaharrena gisa aurkeztu ohi du bere burua.

## Historia

Aspalditik populatua izan deneko aztarnak aurkitu dira, Neolito garaikoak hain zuzen ere.
Vikingoek 795 urtean erasotu zuten herritik gertu dagoen Inishmurray uhartea, eta ondoren Erne ibaia erabili zuten lur barneko eremuak erasotzeko. Devenish uharteko monasterioa esate baterako 822 urtean suntsitu zuten.
XIX mendean Enniskillenekin lotuko zuen trenbidea iritsi zen, baina 1920an Irlandaren zatiketaren erruz bien artean nazioarteko muga ezarri zen.

## Jaialdiak

* Rory Gallagher International Tribute Festival (urtero ekainean)
* Ballyshannon Folk Festival (urtero abuztuan)

## Iruditegia

* Herrigunea.
* San Patrizio eliza.
* Kalea.
* Rory Gallagherren omenezko estatua.

## Herritar ezagunak

* Rory Gallagher, (1948-1995), gitarrajolea. Bertan jaioa, ondoren Cork hirian hazia.

## Hiri senidetuak

* Grenay (Pas-de-Calais) (Frantzia)
* Séné (Bretainia)

## Kanpo estekak

* Ballyshannongo udal webgunea (Ingelesez)
* Datuak: Q805462
* Multimedia: Ballyshannon / Q805462
# Ballyskeagh

Ballynoe (irlanderaz: Baile Sceach) Ipar Irlandako lur eremu eta herri txiki bat da, Down konderrian dagoena. 2001eko erroldaren arabera 186 biztanle zituen.

## Kanpo estekak

* Datuak: Q116618
* Multimedia: Ballyskeagh / Q116618
# Ballyronan (Derry konderria)

Ballyronan (irlanderaz: Baile uí Rónáin) Ipar Irlandako udalerri bat da, Derry konderrian dagoena. 2001ko erroldaren arabera 200-600 biztanle zituen.

## Kanpo estekak

* Datuak: Q574901
* Multimedia: Ballyronan / Q574901
# Ballysadare

Ballysadare (irlanderaz Baile Easa Dara) Irlandako udalerri bat da, Sligo konderrian dagoena. 2011ko erroldaren arabera 1.344 biztanle zituen.

## Kanpo estekak

* Datuak: Q2577954
* Multimedia: Ballysadare / Q2577954
# Ballysaggart (Waterford konderria)

Ballysaggart (irlanderaz Baile na Sagart) Irlandako hegoaldeko Waterfordeko konderrian dagoen udalerri bat da. Eliza katolikoa, taberna, denda, garajea eta gasolindegia dauzka, bai eta joko gaelikoetako zelaia (Ballysaggart GAA) eta kulturetxea ere.
Lismore udalerritik 8 kilometrora dago eta Fermoy udalerritik 25 kilometrora. Zenbait mapetan eremu hau Logleagh (An Log Liath) izenez agertzen da.

## Kanpo estekak

* Datuak: Q4852287
# Ballyseedy

Ballyseedy (irlanderaz Baile Uí Shíoda, "Sheedy-ren herria") Irlandako hego-mendebaldeko Kerry konderriaren erdialdean dagoen herri bat da. N21 errepidetik kanpo dago, Tralee udalerritik 4 kilometro hego-ekialdera.

## Kanpo estekak

* Datuak: Q4852292
* Multimedia: Ballyseedy / Q4852292
# Ballystrudder

Ballystrudder edota Ballystruder (irlanderaz Baile Strudair) Ipar Irlandako Antrim konderrian dagoen kostaldeko udalerri txiki bat da, Ulster probintzian. 2001ean 992 biztanle zituen.
Islandmagee penintsulan dago.

## Kanpo estekak

* Datuak: Q1425117
* Multimedia: Ballystrudder / Q1425117
# Ballyrobert

Ballyrobert (irlanderaz Baile Riobaird) Ipar Irlandako Antrim konderrian dagoen kostaldeko udalerri bat da, Ulster probintzian. 2001ean 587 biztanle zituen.
Ballyclare udalerrritik 4 kilometro hegoaldera dago.

## Kanpo estekak

* Datuak: Q1424616
* Multimedia: Ballyrobert / Q1424616
# Ballyscullion

Ballyscullion (irlanderaz: Baile Uí Scuillín) Ipar Irlandako udalerri bat da, Derry konderrian dagoena. 2011ko erroldaren arabera 291 biztanle zituen.

## Kanpo estekak

* Datuak: Q619158
* Multimedia: Ballyscullion / Q619158
# Arthur Rackham

Arthur Rackham (Londres, 1867ko irailaren 19a - Limpsfield, Surrey, 1939ko irailaren 6a) ingeles ilustratzailea izan zen. Britainiar liburuen ilustrazioaren Urrezko Aroko artista garrantzitsuenetako bat izan zen.
Lambetheko Arte Eskolan ikasi zuen eta 1892an berriemaile eta ilustratzaile lanetan hasi zen Westminster Budgeten. 1893an argitaratu zituen bere lehen liburu-ilustrazioak. Berritzailea izan zen arkatzaren eta tintaren erabilera akuarelekin konbinatuz. Koloretako Rip Van Winkle liburuko ilustrazioak mugarri izan ziren koloreen bidez bereizitako inprimatze-sistemaren ondorioz. Bere lanik ezagunenak Peter Pan in Kensington Gardens liburukoak dira.

## Iruditegia

* "Fee-fi-fo-fum, I smell the blood of an Englishman", Flora Annie Steelen 1918ko English Fairy Tales
* "How at the Castle of Corbin, a Maiden Bare in the Sangreal and Foretold the Achievements of Galahad", from The Romance of King Arthur and His Knights of the Round Table, by Alfred W. Pollard, 1917
* "The giant Galligantua and the wicked old magician transform the duke's daughter into a white Red deer hind", Flora Annie Steelen English Fairy Tales
* "The giant Cormoran was the terror of all the country-side", Flora Annie Steelen English Fairy Tales,
* "The Three Bears", Flora Annie Steelen English Fairy Tales
* "Siegfried leaving Brünnhilde", Richard Wagnerren Der Ring des Nibelungen
* "The Rhinemaidens warn Siegfried", Richard Wagnerren The Ring
* "The Twa Corbies", Some British Ballads
* The Valiant Little Tailor
* "‘O waken, waken, Burd Isbel", Young Beichan, Child ballad number 53
* Frontispiece of English Fairy Tales by Flora Annie Steel, 1918
* "The Fairy Ring", illustration to Shakespeare's A Midsummer Night's Dream, 1908
* Autoerretratua, 1934

## Kanpo estekak

* Datuak: Q314938
* Multimedia: Arthur Rackham / Q314938
# Arthur Sanfourche

Arthur Sanfourche, Bordele (Gironda); 1898ko otsailaren 23an jaioa, 1943an exekutatu behar zela esan zuten baina 1945eko ekainaren 7an hil zen Limoges (Vienne Garaia); abiazio mekanikaria; erresistentea.

## Historia

Mérignac baseko hegazkin mekanikaria. Horrela izan zen Louis Bastié-ren mekanikaria, probako pilotua. 1925ean hegazkin istripu batean hil ondoren, Arthur Sanfourche Louis Bastié-ren emaztea zen Maryse Bastié-ren mekanikaria bihurtu zen. Bere seme Jean-Joseph Sanfourche, artista garrantzitsua zen.

## Erreferentziak

* ↑ https://fusilles-40-44.maitron.fr/?article197238
* ↑ http://www.robert-margerit.com/cahiers/cahier14/Cahier-XIV-20.pdf
* ↑ http://mariepierre86.centerblog.net/1002-hommage-aux-fusilles-et-victimes-civiles-natifs-de-bordeaux
* ↑ https://www.artshebdomedias.com/article/190809-jean-joseph-sanfourche-angoisse-et-la-ferveur-un-enchanteur/

## Kanpo estekak

* Datuak: Q106239026
# Arthur Pigou

Arthur Pigou (Ryde, Wight uhartea, 1877ko azaroaren 18a - Cambridge, 1959ko martxoaren 7a) britainiar ekonomialaria izan zen. XX. mendearen lehen erdiko ekonomialaririk handienetakoa izan zen.
Cambridgeko Unibertsitatean egin zituen ikasketak, eta ekonomiako eskola neoklasikoko idazlerik ezagunenetakoa izan zen. Harena da Economics of Welfare (1920, Ongizateko ekonomia) idazlana. Obra horretan ekonomia-jarduerak gizartearen eta gizarteko talde eta mailen ongizatean duen eragina aztertzen ahalegindu zen.

## Erreferentziak

* Artikulu honen edukiaren zati bat Lur hiztegi entziklopedikotik edo Lur entziklopedia tematikotik txertatu zen 2011/12/27 egunean. Egile-eskubideen jabeak, Eusko Jaurlaritzak, hiztegi horiek CC-BY 3.0 lizentziarekin argitaratu ditu, Open Data Euskadi webgunean.
* Datuak: Q313034
* Multimedia: Arthur Cecil Pigou / Q313034
# Arthur Rambo

Arthur Rambo 2021eko Laurent Cantet frantziar zinema zuzendariaren film dramatikoa da.

## Sinopsia

Oharra: Atal honek istorio osoa edo amaiera argitzen du.
Karim D da Frantziako literaturaren izar berria. Débarquement du izenburutzat bere bigarren liburuak; aljeriar jatorriko bere familiaren bizitza kontatzen du, Parisko auzo txiro bateko monoblokeetako eguneroko jarduna. Liburu horrekin, Frantziako argitaletxe handi baten babesa ez ezik, kritikaren laudorioak, telebista saioetarako gonbidapenak eta, are, film bat egiteko proposamena ere jaso ditu. Idazleak ez du soilik aitortza literarioa lortuko, ordea, bere aktibismo sozialak ere onespena jasoko du han-hemenka, batez ere bere komunitatearen alde egiteko erabiltzen duen web TV kanala dela eta. Dena haize alde du, distira egiten dio bizitzak nortasun handiko gazte arabiarrari... baina eskandalua lehertuko da.
Gazteagoa zenean, 16 urte zituela, Twitterreko izar bat izan zen Karim D, twistar bat, zeinak 200.000 jarraitzaile ere izan baitzituen "Arthur Rambo" ezizena babesleku hartuta. Probokatzaile ez ezik, erasokor ere jarduten zuen nola gayen hala juduen aurka, eta baita garaiko terrorismoa laudatuz ere. Zenbat eta mezu erradikalagoak idatzi, orduan eta tonu bortitz eta oldarkorragoa erabili, zenbat eta atsegin gehiago jasotzen zituen, orduan eta jarraitzaile gehiago biltzen.
Baina, itxura batean antagonikoak diren bi izen eta izaera horiek (idazle konprometitu eta sozialki maitatua eta twitterlari arrazista, misogino eta homofoboa) lotu egingo ditu norbaitek, eta eraikita zeuzkan bi mundu paraloeloak eraitsi egingo zaizkio supituan; berak ehundutako sarean harrapaturik geratuko da. Dirdira eta emozioa zena kontrako bihurtuko zaio, oldarkor zenbaitetan gainera. Lehen txalotzen eta laudatzen zutenek, etsaitzat hartuko dute orain. Bat-bateko arrakastatik arbuio orokorrera igaroko da.
Behin eskandaluaren zurrunbilo horretan sartuta, ez du batere inporta Karim Dk zer pentsatzen duen, zer sentitzen duen, bere azalpenek zentzurik edo arrazoizko baliorik duten, gaztetxotako bekatuak barkagarri zaizkion edo ez, benetan bera ote zen, edo jolaserako asmaturiko pertsonaia bat, eta abar...

## Aktoreak

* Rabah Nait Oufella : Karim D.
* Antoine Reinartz : Nicolas
* Sofian Khammes : Rachid
* Bilel Chegrani : Farid
* Sarah Henochsberg : Léa
* Hélène Alexandridis : Louise de Blossière, editorea
* Chouaïb Arif : Driss
* Malika Zerrouki : ama
* Anne Alvaro : idazlea
* Anaël Snoek : Clio

## Erreferentziak

* 1 2 3 4 «Kalean uso, sarean otso» Berria 2022-01-29 CC BY-SA 4.0 lizentziapean.

## Kanpo estekak

* Datuak: Q108292899
# Arthur Robinson

Arthur Napoleon Raymond Robinson (Scarborough, Tobago, 1926ko abenduaren 16a - Port of Spain, 2014ko apirilaren 9a) tobagoar politikaria izan zen. Trinidad eta Tobagoko 3. presidentea izan zen 1997tik 2003ra.
Oxfordeko Unibertsitatean filosofia, politika eta ekonomia ikasi zituen, abokatu lanetan aritzeaz gain, eta bere herrialdera itzuli ondoren abokatutzan jarraitu zuen.
Herriaren Mugimendu Nazionala alderdiaren sortzaileetako bat izan zen. 1961ean parlamentuan sartu zen eta Finantza ministro izan zen 1961etik 1966ra. 1970eko Iraultzaren aurka agertu zen eta bere alderdia utzi zuen Ekintza Demokratikoaren Kongresua sortzeko.
1986tik 1991ra lehen ministro izan zen, eta 1997an presidente hautatu zuten 2003 arte.
Nazioarteko Zigor Auzitegiaren sorreraren bultzatzaileetako bat izan zen.
* Datuak: Q634551
* Multimedia: A. N. R. Robinson / Q634551
# Arthur Scherbius

Arthur Scherbius (1878ko urriaren 30a – † 1929ko maiatzaren 13a) ingeniari elektriko alemaniar bat izan zen, Enigma makina asmatu zuena. Berak patentatu zuen asmakuntza eta, geroago, makina saldu zuen, Enigma markarekin.
Scherbiusek kriptografiaren garrantzia erakutsi zuen arlo militar eta adimen zibilean.

## Erreferentziak

* ↑ Kahn, David. (1991). Seizing the Enigma: The Race to Break the German U-Boats Codes, 1939–1943. Houghton Mifflin ISBN 978-0-395-42739-2..
* Datuak: Q58816
* Multimedia: Arthur Scherbius / Q58816